Arenys de Mar-Sant Celoni-Sant Iscle de Vallalta-Creu de Canet-Arenys de Mar
Ruta molt guapa on anem canviant de paisatges constantment. Jo l'he fet a la tardor i es realment espectacular. La ruta no te dificultat tècnica i no consta de desnivells importants.
Sortim de la plaça de les Palmeres d'Arenys de Mar, arran de mar, agafem la carretera fins Arenys de Munt on ens enfilem per can Colomer i continuem cap a la Casanova, aquí baixem fins a Vallgorguina i un cop passat el camp de futbol girem a l'esquerra i continuem paral·lels a la riera vorejant el poble. A la sortida de la població continuem paral·lels a la riera, passem pel costat de la depuradora i continuem direcció Sant Celoni seguint unes senyals pintades de groc amb l'inscripció "V.V". Tot aquest tram transcorre per un corriol envoltat de plataners super espectacular fins arribar al polígon industrial de Sant Celoni, travessem la carretera i anem pel costat de l'autopista fins a Can Draper on trenquem a la dreta i ens enfilem direcció a Olzinelles per un camí pel mig del bosc impressionant, trenquem a la dreta fins anar buscar la pista que va cap a Sant Martí del Montnegre. Ens continuem enfilant fins a Cal Paraire on deixem la pista principal i continuem per un corriol un pel trialero que ens porta fins a Can Vives de la Cortada, Aquí a l'esquerra per una pista que ens dur a Sant Iscle de Vallalta passant per Can Bosc. Abans d'arribar a Sant Iscle, un cop passada l'ermita de la Salut girem a l'esquerra i voregem el poble per una pista que s'enfila uns 500 metres aprox. per tot seguit agafar un corriol de baixada que ens porta al polígon industrial de la població. Si voleu passar pel mig de la població a l'ermita de la Salut continueu recte. Un cop al polígon ens enfilem per una pista ample cap a la Creu de Canet. De dalt de la creu baixem un primer tram per un corriol que empalma a la pista que va a parar a les pistes d'atletisme de Canet i d'aquí cap a la platja i tornem a Arenys de Mar arran de mar.
Si no voleu fer la volta tant llarga, un cop a Cal Paraire en comptes de baixar a Sant Iscle podeu anar direcció a Collsacreu i retornar cap Arenys de Munt.